Käyttäjätunnuksesi löydät pankkitunnussopimuksestasi tai pankkitunnussopimuksen tekemisen yhteydessä saamaltasi erilliseltä kirjeeltä. Löydät käyttäjätunnuksen myös S-mobiilin Minä-osiosta, S-Pankin palvelut -otsikon alta, kohdasta Tarkista verkkopankin käyttäjätunnus.
Käyttäjätunnuksessa on 6–8 numeroa.
Jos olet kadottanut käyttäjätunnuksesi, voit tarkistaa sen S-mobiilista. Voit ottaa S-mobiilin käyttöösi myös toisen pankin verkkopankkitunnuksilla. Tarvittaessa voit myös uusia pankkitunnuksesi lähimmässä asiakaspalvelupisteessämme. Tarvitset passin tai henkilökortin uusiessasi tunnuksesi. Veloitamme käyttäjätunnuksen uusimisesta palveluhinnastomme mukaisesti.